
న్యూఢిల్లీ : ప్రజలందరూ దేశానికే ప్రాధాన్యమివ్వాలని ప్రధాన మంత్రి నరేంద్ర మోదీ పిలుపునిచ్చారు. ఆదివారం ప్రసారమైన 36వ ‘మన్ కీ బాత్’ రేడియో కార్యక్రమంలో మాట్లాడుతూ దేశంలోని అన్ని ప్రాంతాలను సందర్శించాలని, అక్కడి విషయాలను తెలుసుకోవాలని, మన దేశాన్ని అర్థం చేసుకోవాలని తెలిపారు. ఈ సందర్భంగా మాజీ రాష్ట్రపతి, శాస్త్రవేత్త ఏ పీ జే అబ్దుల్ కలాం, స్వామి వివేకానంద, మహాత్మా గాంధీ, లోకమాన్య బాల గంగాధర తిలక్ వంటి ప్రముఖుల గురించి ప్రస్తావించారు. వీరంతా దేశం కోసం జీవించారన్నారు. నానాజీ దేశ్ముఖ్ తన జీవితాన్ని గ్రామాల అభివృద్ధి కోసం అంకితం చేశారన్నారు. ‘స్వచ్ఛతే సేవ’ కార్యక్రమంలో బాలలు, వృద్ధులు, స్త్రీలు, పురుషులు, నగరాలు, గ్రామాలు వంటి తేడాలు లేకుండా పాల్గొనాలని కోరారు.

newdhilly : prajalandaruu deshanike praadhaanyamivvaalani pradhaana mantri narendra modii pilupunicchaaru. aadivaaram prasaaramaina 36va ‘man kee bath’ radio kaaryakramamlo maatlaadutuu desamloni anni praantaalanu sandarsinchaalani, akkadi vishayaalanu telusukovalani, mana deshaanni artham chesukovalani telipaaru. ee sandarbhamgaa maji rashtrapati, saastravetta e pee jee abdul kalaam, swami vivekaananda, mahatma gaandhi, lokamanya baala gangadhara tilak vanti pramukhula gurinchi prastaavinchaaru. veerantaa desham kosam jeevinchaarannaaru. nanaji deshmukh tana jeevitaanni gramala abhivruddhi kosam ankitam chesaarannaaru. ‘swachchate seva’ kaaryakramamlo baalalu, vruddhulu, streelu, purushulu, nagaraalu, graamaalu vanti tedaalu lekunda paalgonaalani koraru.